ไม่ไปแล้วศาล รธน.! ม็อบประกาศย้ายจุดชุมนุม มาห้าแยกลาดพร้าว 4 โมงเย็นพรุ่งนี้
เพจแนวร่วมธรรมศาสตร์ฯ แจ้งมวลชนย้ายจุดชุมนุม จากศาลรัฐธรรมนูญ ไปเป็นรวมตัวห้าแยกลาดพร้าว ลุ้นศาลตัดสินคดี “นายกฯ” 4 โมงเย็นพรุ่งนี้!
เพจแนวร่วมธรรมศาสตร์ฯ แจ้งมวลชนย้ายจุดชุมนุม จากศาลรัฐธรรมนูญ ไปเป็นรวมตัวห้าแยกลาดพร้าว ลุ้นศาลตัดสินคดี “นายกฯ” 4 โมงเย็นพรุ่งนี้!
1 ธ.ค. 2563

กลุ่มแนวร่วมธรรมศาสตร์และการชุมนุม โพสต์ข้อความผ่านเฟซบุ๊ก ประกาศนัดหมายมวลชนรวมตัวกันที่ห้าแยกลาดพร้าว เวลา 16.00 น. ในวันพรุ่งนี้ (2 ธ.ค.63) เพราะศาลรัฐธรรมนูญจะทำการตัดสินคดีของ พล.อ.ประยุทธ์ จันทร์โอชา นายกรัฐมนตรี ปมอาศัยบ้านพักหลวงหลังเกษียณอายุราชการ ซึ่งหากมีความผิดจริงแล้วนั้น จะทำให้พล.อ.ประยุทธ์สามารถหลุดออกจากตำแหน่งนายกรัฐมนตรี หากศาลรัฐธรรมนูญเล็งเห็นว่าเป็นการฝ่าฝืนรัฐธรรมนูญทำให้ขาดคุณสมบัติ
“ในวันพรุ่งนี้ วันที่ 2 ธันวาคมถือเป็นอีกหนึ่งวันในหน้าประวัติศาสตร์ที่สำคัญที่จะชี้ชะตาการเมืองไทยว่าจะเดินไปในทิศทางใด”


 